EkBass/fiwiki-20250220-pages-articles huggingface dataset:
Creeping Death

__NOTOC__ Creeping Death on thrash metal -yhtye Metallican toisen levyn, Ride the Lightningin seitsemäs kappale. Kappaleen sanat ovat saaneet vaikutteita Raamatusta, kuinka Jumala rankaisee egyptiläisiä. Kappale on yksi Metallican suosituimpia live-kappaleita, ja sitä onkin soitettu Metallican konserteissa yli tuhat kertaa. Kappale on myös mukana Guitar Hero: Metallica -pelissä. == Kappaleet == === 12" vinyyli === ==== A-puoli ==== # ==== B-puoli ==== # * # == Kokoonpano == * James Hetfield – kitara, laulu * Kirk Hammett – kitara * Cliff Burton – basso * Lars Ulrich – rummut == Lähteet == Luokka:Metallican kappaleet Luokka:Vuoden 1984 kappaleet
Likhas (mytologia)

Likhas (, ) oli kreikkalaisessa mytologiassa Herakleen palvelija. Alkaessaan suorittaa uhrimenoja Herakles pyysi Likhasta tuomaan viitan, jota hän tapasi käyttää juhlamenoissa. Herakleen vaimo Deianeira oli kuitenkin sivellyt viitan Nessoksen myrkytetyllä verellä uskottuaan Nessoksen kertomuksen, jonka mukaan tämän verestä valmistetun juoman lumous elvyttäisi Herakleen rakkauden, jos se joskus hiipuisi.Diodoros Sisilialainen: Bibliotheca historica iv.38.1 Aineeseen oli kuitenkin kätkettynä petos, sillä Nessoksen veri oli aikanaan saastunut Herakleen Hydran myrkkyyn kastetusta nuolesta. Herakleen puettua viitan ylleen myrkky alkoi polttaa hänen kehoaan. Vaatekappale tarttui niin tiukasti kiinni hänen ihoonsa, että yritykset repiä se pois päältään saivat hänen luunsa paljastumaan näkyviin. Kivun piinaama Herakles ryhtyi tuhoamaan ympäristöään silmittömästi: hän juoksi päämäärättömästi ympäriinsä ja kiskoi puita juurineen ylös, kunnes sattumalta huomasi pelästyneen Likhaan, joka oli piiloutunut peloissaan kiven taakse. Toisessa versiossa hän kutsui tätä tuskissaan. Suuttuneena luulemalleen syylliselle hän tarttui syyttömän myrkyntoimittajan jalkaan ja heitti tämän Euboianlahteen.Hyginus: Fabulae xxxvi Siellä onneton Likhas muuttui ihmishahmoiseksi kiveksi.Ovidius: Muodonmuutoksia' ix.211 Tästä ovat saaneet nimensä Euboian pohjoisosan Licháda-vuori ja -niemi, Lichádan kylä sekä läheiset Lichádes-saaret. == Lähteet == Luokka:Kreikkalainen mytologia
Hovirinta

Hovirinta on väkiluvultaan suurin lähiö Kaarinan keskustan tuntumassa. Hovirinnan lähellä sijaitsee Kuusistonsalmi. Hovirinnan ranta on Kaarinan suosituimpia uimarantoja. Rannan läheisyydessä on myös uusi lasten liikennepuisto. Hovirinnassa on kaksi koulua, Hovirinnan koulu ja Kaarinan ainoa ruotsinkielinen koulu S:t Karins Svenska Skola. Hovirinnan koulu on oppilasmäärältään Kaarinan kolmanneksi suurin koulu. Alueen huoltopalveluista vastaa Maininki kiinteistöpalvelut Oy (ent. Hovirinnan Huolto Oy). ==Aiheesta muualla== * Kaarinan kaupunki * Kaarinan kaupunki: Hovirinnan koulu Luokka:Kaarina
Yleisnimi

Yleisnimi eli appellatiivi on nimisana, joka kuvaa kohdettaan yleisellä tasolla (esimerkiksi ihminen, koira, järvi, kaupunki) toisin kuin erisnimi, joka taas on kohteelleen annettu yksilöivä, sitä muista kaltaisistaan erottava nimi (kuten Pekka, Musti, Saimaa, Rovaniemi). Periaatteessa kaikki muut nimet kuin erisnimet ovat yleisnimiä. Tosin on olemassa nimiä, joita käytetään kummallakin tavalla. Tällaisten tapausten erittelemiseksi toisistaan yleisnimi kirjoitetaan monissa kielissä aina pienellä ja erisnimi isolla alkukirjaimella. == Katso myös == * Universaali eli yleiskäsite Luokka:Sanasto-oppi Luokka:Nimet en:Noun#Proper nouns and common nouns
Andreas Seyfarth

Andreas Seyfarth (syntynyt 6. marraskuuta 1962) on saksalainen lautapelisuunnittelija. Hänen tunnetuimpiin teoksiinsa kuuluu Puerto Rico, joka on vuodesta 2003 ollut BoardGameGeekin arvostetuimpia pelejä. Vuonna 2002 peli sai ensimmäisen palkinnon Deutscher Spiele Preisissa. Seyfarth on voittanut Spiel des Jahres-palkinnon kahdesti vuosina 1994 ja 2006 peleillään Manhattan ja Thurn und Taxis. ==Tuotanto== *Thurn und Taxis (2006, vaimonsa Karen Seyfarthin kanssa) *San Juan (peli) (2004) *Puerto Ricon lisäosa (2004) *Puerto Rico (2002) *Manhattan (1994) *Waldmeister (1994) *Spiel des Friedens (1993) *Zorro (lautapeli) (1993) *Zorro: The Fight Against Alcalde (1990) ==Lähteet== Luokka:Saksalaiset lautapelisuunnittelijat Luokka:Vuonna 1962 syntyneet Luokka:Elävät henkilöt
Tetsuo Okamoto

Tetsuo Okamoto (20. maaliskuuta 1932 Marília – 1. lokakuuta 2007 Marília) oli brasilialainen uimari, joka voitti ensimmäisenä brasilialaisena uimarina mitalin olympialaisissa: hän voitti pronssia 1500 metrin vapaauinnissa Helsingissä 1952 ajalla 18.51,3.Olympics at Sports-Reference.com Okamotolla oli japanilaiset sukujuuret. Hän opiskeli Yhdysvaltain Texasissa. Okamoto kuoli 75-vuotiaana sydämen ja hengityselinten vajaatoimintaan, jotka olivat seurausta pitkäaikaisista säännöllistä dialyysihoitoa vaatineista munuaisongelmista. == Lähteet == * * * === Viitteet === == Aiheesta muualla == Luokka:Brasilialaiset uimarit Luokka:Brasilialaiset olympiamitalistit Luokka:Vuonna 1932 syntyneet Luokka:Vuonna 2007 kuolleet
Fijación Oral Vol. 1

Fijación Oral Vol. 1 on Shakiran järjestyksessä kuudes studioalbumi. Se julkaistiin vuonna 2005. == Kappalelista == # # # # # # # # # # # # === DualDisc edition bonus DVD === # # # == Singlet == * La Tortura * No * La pared * Las de la Intuicíon Luokka:Shakiran albumit Luokka:Vuoden 2005 albumit Luokka:Rick Rubinin tuottamat albumit
Nimi

Nimi on sana tai sanaliitto, joka viittaa johonkuhun henkilöön, olioon, esineeseen, asiaan tai muuhun sellaiseen yksilönä tai lajinsa edustajana. Useat nimet, esimerkiksi henkilönnimet, ovat erisnimiä. Yleisnimiä ovat esimerkiksi lajinimet, joiden nimiä kutsutaan myös nimityksiksi. ==Nimityyppejä== * henkilönnimi ** etunimi ** sukunimi ** patronyymi ** lempinimi ** salanimi * lajinimi * tieteellinen nimi * paikannimi ==Lähteet== ==Aiheesta muualla== * Luokka:Seulonnan keskeiset artikkelit
Kaupunkilehti Vartti

Kaupunkilehti Vartti on Kaakon Viestintä Oy:hyn kuuluva ilmaisjakelulehti, joka ilmestyy sunnuntaisin. Vartti perustettiin Kymppi-nimisenä uutislehtenä vuonna 2005 pääkaupunkiseudulle. Nykyään lehdellä on yksi jakelualue: Etelä- Karjala (Lappeenrannan seutu). Vartti ilmoittaa olevansa Suomen "luetuin kotiinkannettu kaupunkilehti". Sanoma-konserni ilmoitti syksyllä 2012 hakevansa toiminnassaan säästöjä, jonka seurauksena Vartin pääkaupunki-painos on lakkautettu. Pääkaupunkiseudun painoksen lisäksi myös Itä-Uudellamaalla jaettu Vartti Itä-Uusimaa myytiin aiemmalle omistajalle, jonka myötä Vartti Itä-Uusimaan nimi muuttui Itäväyläksi. Yhtiön mukaan toiminnan painopistettä siirretään verkkojulkaisuun. Kesäkuussa 2008 Sanoma Kaupunkilehdet alkoi julkaista Vartti-lehdestä venäjänkielistä versiota nimellä Kvartal (Квартал). == Katso myös == * Vartti Etelä-Karjala ==Lähteet== == Aiheesta muualla == * Vartti.fi Luokka:Suomalaiset kaupunkilehdet
Showgirl Homecoming Live

__NOTOC__ Showgirl Homecoming Live on Kylie Minoguen live-CD. Se nauhoitettiin Showgirl - The Homecoming Tourilta Sydneystä Australiasta. Se julkaistiin 14. tammikuuta 2007. == Kappaleet == === CD 1 === # Overture # Better The Devil You Know # In Your Eyes # White Diamond # On a Night Like This # Medley: Shocked/Spinning Around # Temple Prequel # Confide in Me # Cowboy Style # Finer Feelings # Too Far # Medley: Red Blooded Woman/Where The Wild Roses Grow # Slow # Kids === CD 2 === # Rainbow Prequel # Somewhere Over the Rainbow # Come into My World # Chocolate # I Believe # Dreams # Medley: Burning Up/Vogue # The Loco-Motion # Medley: I Should Be So Lucky/The Only Way Is Up # Hand On Your Heart # Space Prequel # Can't Get You Out of My Head # Medley: Light Years/Turn It Into Love # Especially for You # Love at First Sight == Arvostelut == * Allmusic: Allmusic review * The Times: The Times: Album review == Lähteet == Luokka:Kylie Minoguen albumit Luokka:Vuoden 2007 konserttitallenteet
Suuri gangsterisota

Suuri gangsterisota () on Sergio Leonen ohjaama eeppinen rikosdraamaelokuva vuodelta 1984. Käsikirjoitus perustuu Harry Greyn osin omaelämäkerralliseen romaaniin The Hoods (1952). Elokuvan musiikin on säveltänyt Ennio Morricone. Elokuvan pääosia näyttelevät Robert De Niro ja James Woods. Nuori Jennifer Connelly tekee näyttelijädebyyttinsä elokuvassa. Leonelle puolestaan elokuva oli viimeinen ohjaustyö. Leone olisi halunnut tehdä tämän elokuvan jo Hyvien, pahojen ja rumien jälkeen, mutta idealle ei löytynyt kiinnostunutta tuottajaa. Suuri gangsterisota oli Leonen haaveiden toteutuma, jonka tekoon kului yhteensä 18 vuotta. Vastoin yleistä luuloa elokuva ei kerro mafiasta, vaan amerikanjuutalaisista gangstereista kieltolain aikana. Elokuvassa liikutaan kolmella eri vuosikymmenellä: 1920-, 1930- ja 1960-luvuilla. Muistin ja muistamisen teemojen käsittely on elokuvassa niin syvällistä, että sitä on verrattu jopa Marcel Proustin romaanisarjaan Kadonnutta aikaa etsimässä. ==Versiot== Kuvausten päätyttyä Sergio Leonella oli 10 tuntia valmista materiaalia, josta hän suunnitteli koostavansa kaksi kolmituntista elokuvaa. Valmis elokuva oli pituudeltaan 4 tuntia 29 minuuttia, mutta levittäjät houkuttelivat ohjaajan lyhentämään sitä. Niinpä elokuvateattereihin vuonna 1984 tullut versio oli 3 tuntia ja 49 minuuttia pitkä. Elokuvan levittäjä Ladd Company lyhensi siitä vielä 2 tuntia 19 minuuttia kestävän version, josta Leone sanoutui irti. 2010-luvun alussa Leonen lapset yhdessä Martin Scorsesen kanssa suunnittelivat restauroivansa elokuvan alkuperäisversion, mutta toistaiseksi sellaista ei ole ilmaantunut. Vuonna 2012 julkaistiin kuitenkin hieman pidempi, yhteensä 4 tuntia ja 11 minuuttia kestävä versio. ==Palkinnot== *Bafta - musiikki Ennio Morricone *Nastro d’argento viidessä sarjassa: **Paras kuvaus **Paras ohjaus **Paras tuotannon suunnittelu **Paras musiikki **Parhaat erikoistehosteet ==Näyttelijät== Roolihahmo Näyttelijä (aikuisena) Näyttelijä (nuorena) David "Noodles" Aaronson Robert De Niro Scott Tiler Maximilian "Max" Bercovicz / Christopher Bailey James Woods Rusty Jacobs Deborah Gelly Elizabeth McGovern Jennifer Connelly Patrick "Patsy" Goldberg James Hayden Brian Bloom Philip "Cockeye" Stein William Forsythe Adrian Curran Carol Tuesday Weld Moe "Fats" Gelly Larry Rapp Mike Monetti Frankie Manoldi Joe Pesci James Conway O'Donnell Treat Williams Bugsy James Russo Peggy Amy Ryder Julie Cohen Joe Minaldi Burt Young Chief Vincent Aiello Danny Aiello Eve Darlanne Fluegel Dominic Noah Moazezi nainen nukketeatterissa Olga Karlatos hautausmaan johtaja (2012 entistetyssä versiossa) Louise Fletcher ==Arvioita== Video-oppaassa vuodelta 1994 Suuri gangsterisota saa täydet viisi tähteä. ==Lähteet== ==Aiheesta muualla== * Luokka:Yhdysvaltalaiset rikoselokuvat Luokka:Vuoden 1984 yhdysvaltalaiset elokuvat Luokka:Vuoden 1984 italialaiset elokuvat Luokka:Sergio Leonen ohjaamat elokuvat Luokka:New Yorkissa tapahtuvat elokuvat Luokka:Eeppiset elokuvat
Salon Seudun Harmonikkakerho

Salon Seudun Harmonikkakerho on 6. helmikuuta 1979 perustettu harmonikansoittajien yhdistys joka koostuu Salossa ja ympäristössä vaikuttavista harmonikasta kiinnostuneita henkilöistä. Paavo Sjöberg on ollut yhdistyksen pitkäaikainen puheenjohtaja perustamisesta lähtien vuoteen 2001 asti jolloin Esa Pethman otti orkesterinjohtajan paikan. Kerho on osallistunut Hyvinkään harmonikkaviikolle vuonna 1982, jossa Paavo Sjöbergin sävellys "Salon seudun polkka" voitti kilpailun. Kisaan osallistui 157 sävellystä. Sata-Häme soi kilpailussa saavutettiin voitto tangosävellyskilpailussa kappaleella "Pidättekö tangosta". Vuonna 1989 kerhon soittajat nappasivat 4 voittoa viidestä Varsinais-Suomen harmonikkakilpailuissa. Kerhon yhteyteen muodostui SALONki-viihdeorkesteri ( huom. nimen virallinen kirjoitusmuoro ) joka on pitänyt omia konserttejaan. ==Diskografia== * Salon silloilta halikonlahden laineille (1986) * Ankkurit ylhäällä (1991) ==Lähteet== * ==Aiheesta muualla== * Luokka:Alueelliset musiikkiyhdistykset Luokka:Harmonikkakerhot Luokka:Salon kulttuuri
Paarlahti

Paarlahti on kapea Näsijärven lahti Kämmenniemessä Tampereella. Kapean muotonsa takia se on joskus määritelty myös vuonoksi. Se on noin kymmenen kilometriä pitkä ja enimmillään noin 60 metriä syvähttp://www.fma.fi/virtualboat/5_aunessilta.html . Näsijärveltä Paarlahteen pääsee Aunessillan salmen ja Kaitaveden kautta. Pitkän Paarlahden sivuilla olevia vesialueita ovat Kuuslahti, Matehinen ja Sisaruspohja.Paarlahti; Kansalaisen karttapaikka Suomessa ei vallitsevan käsityksen mukaan ole varsinaisia vuonoja, kuten vaikkapa Norjassa. Paarlahtea on kuitenkin monesti kutsuttu Pohjolan pisimmäksi sisämaavuonoksi ja tietyllä tavalla se täyttääkin vuonon määritelmän, sillä se on kapea ja pitkä sekä hyvin syvä ja jyrkkärantainen. Vuonoissa ei kuitenkaan yleensä ole saaria, joita Paarlahdessa taas onhttp://palvelut.tampere.fi/osallistu/kansalaiskioski/kysymys.phtml?id=14 . Paarlahdessa on kaksi Salmisaarta sekä Hirsisaari, Isosaari (Kuusniemen saari), Kompansaari, Kulkkilan Isosaari, Mustasaari, Pyörösaari ja Vähäsaari (Pikkusaari). Kulkkilan Isosaaressa sijaitsee Tampereen evankelis- luterilaisten seurakuntien omistama leirikeskus. == Lähteet == Luokka:Suomen lahdet Luokka:Tampereen luonto Luokka:Näsijärvi Luokka:Kämmenniemi
Svenska teatern (Tukholma)

Svenska teatern (vuoteen 1888 Nya Teatern) oli teatteri Tukholmassa. Se sijaitsi kaupungin keskustassa Blasieholmenilla. Teatteri avattiin vuonna 1875, ja sen toiminta jatkui vuoteen 1925 saakka, jolloin se tuhoutui tulipalossa. Teatterissa oli 1 150 katsojapaikkaa, ja se oli aikansa suurin teatteri Ruotsissa. Teatterirakennuksen suunnitteli arkkitehti Ernst Jacobsson. Luokka:Tukholman teatterit
Marian Seldes

Marian Seldes (23. elokuuta 1928 New York – 6. lokakuuta 2014 New York) oli yhdysvaltalainen Tony-palkittu elokuva-, radio- ja televisionäyttelijä. == Valikoitu filmografia == * Mona Lisa Smile, 2003 * Sinkkuelämää, 1998 * Yksin kotona 3, 1997 * Murhasta tuli totta, 1992 * Miljonääri, 1957 * Hallmark Hall of Fame, 1953 * Ihana ilta, 1954 == Lähteet == == Aiheesta muualla == * Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1928 syntyneet Luokka:Vuonna 2014 kuolleet
Günter Hermann

Günter Hermann (s. 5. joulukuuta 1960 Rehburg, Ala-Saksi, Saksa) on saksalainen jalkapalloilija. Keskikentällä pelannut Hermann voitti maailmanmestaruuden vuoden 1990 MM-kisoissa. Hermann aloitti uransa Bundesligassa vuonna 1982. Hän pelasi suurimman osan urastaan Werder Bremenissä, jossa voitti Saksan mestaruuden kahdesti sekä Saksan cupin ja Cup- voittajien Cupin. Günter Hermann siirtyi Werder Bremenistä kesken kauden 1992–1993 SG Wattenscheid 09:ään. Sieltä hän siirtyi pois kaudella 1993–1994 ja se jäi hänen viimeiseksi Bundesliga-kaudekseen. Hermann lopetti uransa Hannover 96:ssä vuonna 1996. Günter Hermann pelasi Saksan jalkapallomaajoukkueessa kaksi maaottelua. Toisen vuonna 1988 ja toisen vuonna 1990 Saksan viimeisessä harjoitusmaaottelussa ennen vuoden 1990 MM-kisoja. Hermann onnistui vakuuttamaan päävalmentaja Franz Beckenbauerin ja pääsi kisoihin. Kisoissa Hermann ei pelannut minuuttiakaan, mutta voitti joukkueen mukana maailmanmestaruuden. Pelaajauran jälkeen Hermann on toiminut valmentajana alasarjatasolla, VSK Osterholz-Scharmbeck nousi Hermannin valmennuksessa seitsemänneltä sarjatasolta Bezirksligasta neljännelle Oberligaan vain viidessä vuodessa 2001–2006. == Seurat == * 1982–1992 SV Werder Bremen (Bundesliga) * 1992–1993 SG Wattenscheid 09 (Bundesliga) * 1993–1996 Hannover 96 (2. Bundesliga) == Saavutukset == * Maailmanmestaruus 1990 * Cup-voittajien Cup 1992 * Saksan mestaruus 1988 ja 1993 * Saksan Cup 1991 == Lähteet == == Aiheesta muualla == * Fussballdaten Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1960 syntyneet Luokka:Elävät henkilöt
Anatolijs Gorbunovs

Anatolijs Gorbunovs (s. 10. helmikuuta 1942, Pilda) on latvialainen poliitikko. Hän toimi Latvian SNT:n viimeisenä, ja sitten vuodesta 1991 lähtien Latvian tasavallan, korkeimman neuvoston puheenjohtajana eli pääministerinä vuosina 1988–1993. Lisäksi hän oli yksi niistä harvoista neuvostomiehityksen viimeisten vuosien Latvian kommunistijohtajista, jotka kannattivat maan itsenäisyyden palauttamista. Gorbunovs toimi käytännössä Latvian ensimmäisenä valtionpäämiehenä vuosina 1991–1993 maan palautettua itsenäisyytensä elokuussa 1991. Siirtymäajan jälkeen palautetun Latvian parlamentin eli saeiman puhemies hän oli vuosina 1993–1995. Parlamentin jäsenenä hän toimi vuoteen 2002. Hän oli 1995–2002 aluekehitysministerinä, kuljetusministerinä ja varapääministerinä. Kommunistisen puolueen lakkauttamisen jälkeen Gorbunovs on vuodesta 1993 lähtien ollut konservatiivisen liberaalipuolueen "Latvian tie" (Latvijas Ceļš) jäsen. Luokka:Latvian ministerit Luokka:Vuonna 1942 syntyneet Luokka:Elävät henkilöt
Andris Šķēle

Andris Šķēle (; s. 16. tammikuuta 1958 Ape) on latvialainen liikemies ja poliitikko, pääministeri kahteen otteeseen joulukuusta 1995 elokuuhun 1997 ja uudelleen heinäkuusta 1999 toukokuuhun 2000. Šķēle nousi pääministeriksi puolueiden ulkopuolisena ehdokkaana kuudennen saeiman vaalien jälkeen sen hylättyä kaksi presidentti Guntis Ulmanisin pääministeriehdokasta. Toisen kautensa aikana Šķēle edusti vuonna 1998 perustamaansa konservatiivista Kansanpuoluetta. Šķēle erosi puolueensa johdosta 2002, mutta hänellä on siinä vielä vaikutusvaltaa. Šķēlen lasketaan olevan Baltian 15. rikkain henkilö. Hänen varallisuutensa on noin 60 miljoonaa euroa. == Lähteet == Luokka:Latvian pääministerit Luokka:Vuonna 1958 syntyneet Luokka:Elävät henkilöt
Jani Sivén

Jani Sivén (s. 1971) on suomalainen kapellimestari, kuoronjohtaja, laulaja ja säveltäjä. Hän on perustanut helsinkiläiset kuorot Galanten ja Suomalaisen Poikakuoron sekä kamarikuoro Auditen, jota hän edelleen johtaa. Hän on myös Sinfonietta SOI -orkesterin sekä Helsinki Concordia -nuoriso-orkesterin johtajaAudite Jani Sivén . Sivén valmistui Sibelius-Akatemiasta musiikin maisteriksi vuonna 2000 ja suoritti kuoronjohdon diplomin vuonna 1996. Sivén on toiminut Tampereen Filharmonisen Kuoron johtajana 2013–2019 ja Musiikkitalon Kuoron kuoromestarina vuodesta 2017. Sivén toimii myös Taideyliopiston Sibelius-Akatemian kuoronjohdon lehtorina. Sivén palkittiin Tampereen sävel 1999 -kuorokatselmuksessa kuoronjohtaja-palkinnolla. Vocal Espoo Jani Sivén Vuonna 2000 Suomen Kuoronjohtajayhdistys valitsi hänet Vuoden kuoronjohtajaksiSuomen Kuoronjohtajayhdistys . == Lähteet == Luokka:Suomalaiset kuoronjohtajat Luokka:Vuonna 1971 syntyneet Luokka:Elävät henkilöt Luokka:Suomalaiset kapellimestarit Luokka:Suomalaiset laulajat Luokka:Suomalaiset säveltäjät
Artesia (sarjakuva)

Artesia on eeppinen fantasiasarjakuva, jonka on luonut Mark Smylie. Artesia on sarjan sankarittaren nimi. Sarjassa on ilmestynyt neljä englanninkielistä kokoelmaa: Artesia, Artesia Afield, Artesia Afire ja Artesia Besieged. Lisäksi tästä fantasiamaailmasta on ilmestynyt roolipeli nimeltä Artesia: Adventures in the Known World. == Aiheesta muualla == *Artesia online *Arvostelu Artesia Afield:stä Luokka:Yhdysvaltalainen sarjakuva Luokka:Fantasiasarjakuvat Luokka:Roolipelit
Oulun radio- ja televisioasema

Oulun radio- ja televisioasema (tunnetaan sijaintinsa perusteella myös nimellä Kiimingin radio- ja tv-masto) on Digitan hallinnoima päälähetinasema (vrt. täytelähetinasema) entisessä Kiimingin kunnassa. Aseman masto on 326 metriä. Masto sijaitsee Isohalmeen mäellä, noin 12 kilometrin päässä Kiimingin kirkonkylältä etelään osoitteessa Radiotie 150. Se rakennettiin korvaamaan Kiimingin kirkonkylällä sijainnutta vanhaa radiomastoa, joka kaadettiin 22. syyskuuta 1994 nykyisen maston valmistuttua. Vanhan radiomaston korkeus oli 323 metriä. Masto sijaitsee Oulun lentoaseman lähestymisalueen sisällä. Maston lentovaroitusvaloina on neljä strobovaloa. ==Lähteet== == Aiheesta muualla == * Oulun radio- ja tv-mastoa korjataan korkeuksissa - video Yle Oulu 21.7.2014 Luokka:Kiimingin rakennukset ja rakennelmat Luokka:Suomen radiomastot Luokka:Oulun rakennukset ja rakennelmat
Battle Royale (kirja)

Battle Royale () on japanilaisen Kōshun Takamin kirjoittama romaani. Battle Royale julkaistiin ensimmäisenä Japanissa vuoden 1999 huhtikuussa, ja se on yksi Japanin myydyimmistä ja kiistanalaisimmista kirjoista. Siitä tehtiin myöhemmin myös elokuva Battle Royale, joka sai myös jatko-osan Battle Royale II: Requiem, sekä 15-osainen samanniminen mangasarja, joka on myös saanut oman jatko-osansa, Battle Royale II: Blitz Royalen. Kirjan englanninkielinen käännös julkaistiin Yhdysvalloissa vuoden 2003 helmikuussa, ja Gollancz julkaisi sen Isossa-Britanniassa vuonna 2007. Heyne on julkaissut kirjan saksankielisen käännöksen. Luokka:Japanilaiset romaanit Luokka:Vuoden 1999 kirjat el:Battle Royale (ταινία) sv:Battle Royale
Keskenään jaottomat luvut

Lukuteoriassa kokonaislukuja a ja b sanotaan keskenään jaottomiksi tai suhteellisiksi alkuluvuiksi tai alkuluvuiksi toistensa suhteen, jos a:n ja b:n suurin yhteinen tekijä on 1.Rosen, s. 53 Luku 1 on keskenään jaoton jokaisen kokonaisluvun kanssa, ja luku 0 on keskenään jaoton vain 1:n ja −1:n kanssa. Keskenään jaottomille luvuille pätee Bézout’n lemma: jos a ja b ovat keskenään jaottomia, niin on olemassa sellaiset kokonaisluvut x ja y, että ax + by = 1. Kahden kokonaisluvun suurin yhteinen tekijä voidaan määrittää Eukleideen algoritmilla. Eulerin φ-funktio \phi (n) positiiviselle kokonaisluvulle n on niiden 1:n ja n:n välillä olevien kokonaislukujen lukumäärä, jotka ovat keskenään jaottomia n:n kanssa.Rosen, s. 161 == Katso myös == * Alkuluku == Lähteet == * === Viitteet === Luokka:Lukuteoria
Rhode Island State House

Rhode Island State House on Yhdysvaltain Rhode Islandin osavaltion lainsäädäntörakennus. Se sijaitsee osavaltion pääkaupungissa Providencessa, ja edustaa uusklassista arkkitehtuuria. Sen suunnittelusta on vastannut arkkitehtitoimisto McKim, Mead, and White. Georgialaisella marmorilla verhoillun rakennuksen rakennustyöt käynnistettiin vuonna 1895 ja se valmistui lopulta vuonna 1904. Rakennuksessa toteutettiin suuria kunnostustöitä 1992–2003. Se on myös listattu Yhdysvaltain historiallisten paikkojen kansallissrekisteriin (NRHP). == Lähteet == == Aiheesta muualla == Luokka:National Register of Historic Places -kohteet Rhode Islandilla Luokka:Rhode Islandin rakennukset ja rakennelmat Luokka:Yhdysvaltain osavaltioiden parlamenttitalot Luokka:Uusklassinen arkkitehtuuri
Järvelän rautatieasema

Järvelän rautatieasema () on rautatieliikennepaikka Järvelän kylässä Kärkölän kunnassa Päijät-Hämeessä. Liikennepaikka sijaitsee rataosalla , noin 32 kilometrin päässä Riihimäen rautatieasemalta ja noin 27 kilometrin päässä Lahden rautatieasemalta. Asemalla pysähtyvät Riihimäen ja Lahden väliset G-junat. Riihimäelle liikennöidään raiteelta 1 ja Lahteen raiteelta 2.https://www.vr.fi/cs/vr/doc/Jr-18J-A3.pdf Järvelän asema sijoitettiin rautatien ja Kärkölän kirkolta Mäntsälään johtavan maantien risteykseen. Asemarakennus rakennettiin Knut Nylanderin laatimien III luokan asemarakennuksen tyyppipiirustusten mukaisesti vuonna 1869, ja sitä laajennettiin jo seuraavalla vuosikymmenellä ilmeisesti Nylanderin suunnitelmien mukaan ja Bruno Granholmin suunnittelemalla länsipäädyllä vuonna 1900. Rakennuksen ulkonäköä on sittemmin muutettu. Järvelän aseman ympäristöön muodostui asutus- ja teollisuuskeskus, joka alkoi 1930-luvulla kehittyä voimakkaasti Kärkölän kuntakeskukseksi. Tällöin muun muassa kunnanvirasto sijoittui kylään. Paikkakunnan suurin työnantaja Koskisen Saha Oy aloitti toimintansa Järvelässä vuonna 1931. Kylään rakennettiin 1940- ja 1950-luvuilla huomattavasti hallinnollisia ja kaupallisia rakennuksia sekä asuntoja sahan työntekijöille. Järvelässä oli 1960-luvulle tultaessa noin 1 100 asukasta ja 2000-luvun vaihteessa jo noin 2 800 asukasta.Jussi Iltanen: Radan varrella: Suomen rautatieliikennepaikat (2. painos), s. 247. Helsinki: Karttakeskus, 2010. ISBN 978-952-593-214-3. Järvelä on Kärkölän kunnan keskusrautatieasema ja Hämeenkosken keskustaajaman lähin rautatieasema noin 20 kilometrin etäisyydellään sekä tasaväkisesti Turengin kanssa Lammin keskustaajaman lähin rautatieasema noin 32 kilometrin välimatkallaan. Järvelän asema muutettiin miehittämättömäksi vuonna 1997, jolloin lipunmyynti siirrettiin läheiselle R-kioskille. Asemarakennus myytiin yksityisomistukseen vuonna 2003, minkä jälkeen se erotettiin aidalla laiturialueesta. Järvelässä sattui 22. huhtikuuta 1972 junaonnettomuus, jossa tavarajunan kymmenen säiliövaunua ja yksi puuvillaa kuljettanut tavaravaunu suistuivat raiteilta. Kahdesta rikkoutuneesta säiliövaunusta valui maahan 75 000 litraa öljyä.Mitä-Missä- Milloin, Kansalaisen vuosikirja 1973, s. 46. Helsinki: Otava, 1972. ISBN 951-1-00062-4. == Lähteet == Luokka:Kärkölän rautatieliikennepaikat Luokka:Bruno Granholmin suunnittelemat rakennukset Luokka:Päijät-Hämeen henkilöliikenteen rautatieliikennepaikat
Connecticut State Capitol

Connecticut State Capitol on Connecticutin osavaltion lainsäädäntörakennus Yhdysvalloissa. Se sijaitsee osavaltion pääkaupungissa Hartfordissa. Ranskalaista renessanssia ja gotiikkaa yhdistelevän rakennuksen suunnittelusta vastasi yhdysvaltalainen arkkitehti Richard Upjohn. Rakennustyöt käynnistettiin vuonna 1872, ja se valmistui lopulta vuonna 1878. Rakennus lisättiin National Historic Landmark -listalle vuonna 1971. Rakennusta restauroitiin vuosina 1979–1989.http://www.cga.ct.gov/capitoltours/capitolfacts.htm == Lähteet == == Aiheesta muualla == Luokka:Hartford Luokka:National Register of Historic Places Luokka:Yhdysvaltain osavaltioiden parlamenttitalot
Deux-Sèvres

Deux-Sèvres on Ranskan departementti numero 79. Se sijaitsee Länsi-Ranskassa Uuden-Akvitanian hallintoalueella. Departementti on pinta-alaltaan 5 999 neliökilometriä ja asukasluvultaan 359 712 (vuonna 2006). Sen pääkaupunki on Niort. Deux-Sèvres on jaettu edelleen kolmeen arrondissementtiin, 33 kantoniin ja 307 kuntaan. Departementin nimi tarkoittaa "kaksi Sèvreä". Nimi johtuu siitä, että sen alueella kulkee kaksi Sèvre-nimistä jokea: Atlanttiin laskeva Sèvre Niortaise ja Loiren sivujoki Sèvre Nantaise. Deux-Sèvres oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Deux-Sèvres muodostettiin lähinnä Poitoun provinssista. == Lähteet == ==Aiheesta muualla== * Prefecturen kotisivu *
Richard Upjohn

Richard Upjohn (22. tammikuuta 1802, Shaftesbury, Englanti – 17. elokuuta 1878, Garrison, New York) oli yhdysvaltalainen arkkitehti. Hänet tunnetaan etenkin uusgoottilaisen tyylisuunnan taitajana, ja yhtenä American Institute of Architects -organisaation perustajista ja sen ensimmäisenä puheenjohtajana. Upjohnin suunnittelemiin rakennuksiin lukeutuu muun muassa Connecticutin osavaltion lainsäädäntörakennus ja New Yorkin Trinity Church. == Aiheesta muualla == Luokka:Brittiläiset arkkitehdit Luokka:Yhdysvaltalaiset arkkitehdit Luokka:Amerikanenglantilaiset Luokka:Vuonna 1802 syntyneet Luokka:Vuonna 1878 kuolleet
Rosen metalli

Rosen metalli on metalliseos, jonka sulamispiste on 94-98 °C (201-208 °F). Rosen metalli sisältää 50 % vismuttia, 25–28 % lyijyä ja 22–25 % tinaa ja se on ei-eutektinen seos. Sen tiheys on 9,85 g/cm³ (9 850 kg/m³). Rosen metallin tarkka koostumus ja sulamispiste vaihtelee hieman lähteestä riippuen. Rosen metalli ei kutistu tai kutistuu vain hyvin vähän jähmettyessään. Kun metallista on valettu kappale, sitä voidaan työstää todella tarkasti haluttuun muotoon matalan sulamispisteen ansiosta. Rosen metalli on terveydelle haitallista siinä olevan lyijyn vuoksi. Rosen metalli Tiheys 9 850 kg/m³ Sulamispiste 94–98 °C Keksimisvuosi 1772 == Käyttökohteet == Rosen metallia käytetään pääasiassa juotteena, mutta myös esimerkiksi automaattisten sprinklerien venttiilinä. Sitä käytetään myös lämmönsiirtoaineena lämpöhauteissa, joissa lämpötila pidetään vakiona. Tavallisesti sitä käytetään vain kuumissa, yli 220 °C:n hauteissa. Rosen metallilla voidaan kiinnittää rautakaiteita ja pilareita kiviportaisiin ja muihin kivipohjiin. Lisäksi Rosen metallia käytetään taottavana täyteaineena estämässä putken vaurioitumista taivutettaessa. Ensin putki täytetään sulalla Rosen metallilla, jonka annetaan jähmettyä. Tämän jälkeen putki taivutetaan haluttuun muotoon ja Rosen metalli poistetaan putkesta sulattamalla se uudestaan. Rosen metallia voidaan hyödyntää kullan ja platinan sijaan kollimaattorissa eli säteilynrajoittimessa lääketieteellisessä kuvantamisessa. Rosen metallilla on useita hyviä ominaisuuksia tätä käyttötarkoitusta varten. Se on kultaa ja platinaa edullisempaa ja siitä on helpompi työstää tarkasti monimutkaisia kollimaattoreita. == Historia == Rosen metallin keksi saksalainen farmaseutti ja kemisti Valentin Rose (1736–1771). Rosen metalli esiteltiin vasta Rosen kuoleman jälkeen vuonna 1772. Valentin Rose on niobiumin uudelleen alkuaineeksi selvittäneen Heinrich Rosen isoisä. ==Lähteet== == Katso myös == * Matalassa lämpötilassa sulavat metalliseokset * Eutektinen seos * Luettelo metalliseoksista * Woodin metalli * Fieldin metalli * Galinstaani * Gallium * Kirjasinmetalli Muita tarkkoja seoksia, joilla on erityisominaisuuksia: *Konstantaani ja Manganiini *Invar ja Elinvar Luokka:Metalliseokset
Zeth Höglund

Carl Zeth ”Zäta” Konstantin Höglund (29. huhtikuuta 1884 – 13. elokuuta 1956) oli ruotsalainen sosialisti ja journalisti, joka toimi Tukholman pormestarina vuosina 1940–1950. == Elämä == Höglund varttui Göteborgissa keskiluokkaisessa perheessä. Höglund oli perheen kymmenestä lapsesta nuorin ja ainoa poika. Hänen vanhempansa olivat hyvin uskonnollisia, mutta eivät pitäneet kirkon hierarkiasta eivätkä tavasta, jolla valtio käytti kirkkoa hyväksi suhteessa ihmisiin. Höglundista tuli myöhemmin ateisti. Höglund valmistui vuonna 1902. Hänen arvosanansa eivät poikennet juurikaan muiden arvosanoista eli Höglundin koulumenestys oli melko tavanomainen. Pian valmistumisen jälkeen hän sai työpaikan Göteborgs-Postenista. Höglundin ensimmäiset sosialistiset ajatukset heräsivät hänen ollessa lukiossa. Koulukirjojen sijasta hän alkoi opiskella saksalaisten sosialistien, kuten Karl Marxin, Ferdinand Lassallen ja Wilhelm Liebknechtin sekä ruotsalaisten Axel Danielssonin ja Hjalmar Brantingin kirjoittamia kirjoja. Ensimmäisen maailmansodan aikana Höglund toimi aktiivisesti sotaa vastustaneessa liikkeessä ja osallistui muun muassa kuuluisaan antimilitaristiseen Zimmerwaldin kokoukseen. == Lähteet == Luokka:Ruotsalaiset poliitikot Luokka:Ruotsin puolueiden puheenjohtajat Luokka:Kominternissa vaikuttaneet henkilöt Luokka:Tukholman pormestarit Luokka:Ensimmäisen maailmansodan vastaiset aktivistit Luokka:Vuonna 1884 syntyneet Luokka:Vuonna 1956 kuolleet
Zoro

Zoro voi tarkoittaa seuraavia: * Roronoa Zoro, animehahmo * Zoro (yhtye), japanilainen yhtye
Lord Great Chamberlain

Lord Great Chamberlain () on seremoniallinen asema Englannissa, kuudes kruunun ministereistä (Great Officers of State), arvoasemassa Lord Privy Sealin alapuolella ja Lord High Constableia korkeampi. Lord Great Chamberlain oli vuoteen 1965 nimellisesti vastuussa Westminsterin palatsista ja ylähuoneesta, ja periaatteessa kantaa valtion miekkaa vuosittaisissa parlamentin avajaisissa ja päätöstilaisuuksissa. Käytännössä tämä on kuitenkin delegoitu Earl Marshalille. Lord Great Chamberlainilla on suuri merkitys kruunajaisissa, joissa hän saa pukea monarkin kruunajaispäivänä ja tarjota hänelle vettä banketin jälkeen. Asema oli aluksi perinnöllinen, ja sitä pitivät hallussaan Vilhelm Valloittajan kumppani Robert Maletin perilliset, kunnes Henrik I takavarikoi Maletin tilat ja antoi arvonimen Oxfordin jaardille, jonka jälkeläisillä se oli, kunnes Oxfordin peri Lindseyn jaarli, jonka perillisistä tuli Ancasterin and Kesteven herttuoita. Vuonna 1779 neljäs herttua kuoli jättämättä miesperillistä, jolloin ylähuone antoi aseman hänen kahdelle sisarelleen yhteisesti, jonka jälkeen arvonimi on jaettu vielä useaan kertaan. Kuitenkin vain yksi henkilö kerrallaan voi pitää asemaa, esimerkiksi Cholmondeleyn markiisin suku joka toisen hallitsijan aikana, koska suvulla on 1/2 arvonimestä. Vuodesta 2000 siitä pitää osaa hallussaan 14 henkilöä, joista osalla on 1/100 tai 1/80. Nykyisin arvonimi on Cholmondeleyn markiisin suvulla, jonka peräti neljä jäsentä on pitänyt arvonimeä Elisabet II:n pitkän kauden aikana. Vuoden 1999 House of Lords Act -laki poisti perinnöllisen päärin arvon saaneilta oikeuden istua ylähuoneessa, mutta Lord Great Chamberlainin ja Earl Marshalin kohdalla tehtiin nimenomainen poikkeusta tästä aseman seremoniallisten tehtävien vuoksi. Jos arvonimi on naisella, hän on nimittänyt sijaisen (A Deputy Lord Great Chamberlain), koska naiset eivät saaneet ennen Elisabet II:n kautta istua ylähuoneessa. Luokka:Yhdistyneen kuningaskunnan hallinto Luokka:Brittiläiset arvonimet
Musarit

Musarit on alkujaan Kempeleestä, Ylikylän koululta kotoisin oleva lapsi- ja nuorisokuoro. Kuoro perustettiin vuonna 1989. Kuoron ohjelmisto on koostunut pääasiassa omasta musiikista. Musareiden musiikki on pop-vivahteista. Kuoron ja sitä säestävän orkesterin ensimmäinen johtaja oli oululainen muusikko ja opettaja Ismo Koskela. Koskela vastasi myös laulujen sovittamisesta. Vuonna 1997 kuoron toiseksi johtajaksi tuli oululainen Harriet Urponen. Suurin osa lauluista on Juhani Rasinkankaan säveltämiä ja Juhani Konolan sanoittamia. Ismon ja Harriet Urposen rinnalla kuorossa on ollut johtajina vuosien varrella Jonna Pienihäkkinen, Sanna Paitsola, Marianne Saari ja Elisa Vierimaa. Tällä hetkellä kuoron johtajana toimii Heli Kaltiokumpu. Sentencedin kappaleessa End Of the Road Musarit kuullaan kuoro kohdassa. Musarit 2015 Musareihin kuuluu tällä hetkellä noin 15 laulajaa, iältään 13–20 vuotta. Kuoron ohjelmisto on nykyisin enemmän pop-musiikkia. Säestyksestä vastaa kuuden hengen orkesteri.http://edu.ouka.fi/~ismo/musarit.htm ==Julkaistut äänitteet == * Tangoprinsessa (1990) * Laulu vie (1993) * Kujakissan blues (1996) * Vaikkei enkeleitä ollakaan (1998) * Juhlamessu (2000) * Musavaara (2002) * Biibappalula, Hyvää Joulua (single) 2004 * Toiseen maailmaan (2006) * Hiutaleita (2011) Lisäksi laulajat ovat esiintyneet erilaisilla kokoelmalevyillä ja myös solisteina omilla levyillään.http://www.musarit.fi/index.php?pageid=2&aid;=8⟨=fi ==Ulkomaille suuntautuneet esiintymismatkat ja kiertueet== *1999 Kuorofestivaali Saksa, Halle *2002 Esiintymismatka Ruotsi, Tukholma *2003 Eurotreff-kuorofestivaali Saksa, Wolfenbüttel *2004 Kempeleen kansainvälinen kuorofestivaali *2005 Esiintymismatka Itävalta, Seeboden / Klagenfurt *2008 Esiintymismatka Espanja, Fuengirola * 2014 Esiintymismatka Espanja, Fuengirola ==Tunnettuja Musari- taustaisia muusikoita== * Sini Alatalo, laulaja, Lasten laulukilpailu Karusellin 1998 kakkonen ja voittaja vuodelta 2000, Voice of Finland kausi 3 * Anna Itkonen, säveltäjä (muun muassa Johanna Kurkelan levyllä Hetki hiljaa kappale "Kunnes sinut viimein saan") * Antti Annola, näyttelijä, muusikko, laulaja * Satu Itkonen (nyk. Sainila), laulaja, Tenavatähti 1990 -finaalin kakkonen * Elina Kurola, laulaja, Tenavatähti 1992 -finalisti * Juha Metsäperä, laulaja * Karoliina Moilanen, laulaja, Tenavatähti 1991 -finalisti (4. sija) * Tommi Nurminen, rumpali, mm. Jakaranda-yhtye * Suvi Teräsniska, laulaja * Tanja Vähäsarja, laulaja, Tähtiartisti kuningatar 2005 ja Tenavatähti 1994 -kilpailija sekä The Voice of Finland -kilpailija ==Aiheesta muualla== * Kuoron kotisivut ==Lähteet== Luokka:Kempele Luokka:Suomalaiset lapsikuorot
Boriss Pugo

Boriss Pugo (, 19. helmikuuta 1937 – 22. elokuuta 1991) oli latvialainen neuvostopoliitikko. Latvian SNT:n kommunistisen puolueen pääsihteeri 1984–1988 ja Neuvostoliiton sisäministeri Gorbatšovia vastaan tehdyn elokuun 1991 vallankaappausyrityksen aikana, jonka päätteeksi hän teki itsemurhan. Pugo syntyi Kalininissa (Tver), jonne hänen vanhempansa olivat paenneet Latviasta kommunistisen hävittyä itsenäisyyssodan 1920. Perhe palasi Latviaan kun se liitettiin Neuvostoliittoon 1940. Pugo valmisti Riian polyteknillisestä koulusta 1960, työskenteli Komsomolissa, liittyi puolueeseen 1963, kommunistisen puolueen ja hallituksen asemissa sekä Latviassa että Moskovassa. Hän oli 1960–1984 Latvian Komsomolin ensimmäisenä sihteerinä, Neuvostoliiton Komsomolin keskuskomitean sihteeristössä, Riian kommunistisen puolueen kaupunkikomitean pääsihteerinä ja Latvian KGB:ssa vuodesta 1977. Vuonna 1988 Gorbatšov nimitti hänet vaikutusvaltaiseen Neuvostoliiton kommunistisen puolueen valvontakomissioon Moskovassa. Gorbatšov oli hävinnyt valtataistelun valvontaelimestä ja yritti hajottaa sitä uudistusmieliseen ja uudistuksia vastustavaan linjaan. Separatistisen mielialojen kasvaessa erityisesti Baltiassa Gorbatšov nimitti Pugon sisäministeriksi. Tämä yritti välittömästi palauttaa järjestystä Vilnassa, mutta huonosti organisoitu yritys kaatui kansan vastustukseen, eikä Gorbatšov asettunut tukemaan sitä. Elokuussa 1991 Pugo liittyi Valtion hätätilakomitean yritykseen estää uuden liittosopimuksen hyväksyminen vangitsemalla Gorbatšov huvilalleen Krimille. Kaappausyritys kaatui kuitenkin huonoon organisointiin ja Venäjän suositun presidentti Boris Jeltsinin vastatoimiin. Pugo teki itsemurhan vaimonsa kanssa 22. elokuuta. Luokka:NKP:n keskuskomitean politbyroon ehdokasjäsenet Luokka:Neuvostoliittolaiset ministerit Luokka:Neuvostoliiton kansanedustajien kongressin jäsenet Luokka:Latvian kommunistisen puolueen ensimmäiset sihteerit Luokka:Itsemurhan tehneet Luokka:Vuonna 1937 syntyneet Luokka:Vuonna 1991 kuolleet
Pallas

Pallas tarkoittaa seuraavia: == Henkilöitä == * Marcus Antonius Pallas (1–63), roomalainen libertus ja taloussihteeri * Mikko Pallas, ent. Löppönen (1866–1922), suomalainen koriste- ja kuvanveistäjä * Noah Pallas (s. 2001), suomalainen jalkapalloilija * Peter Simon Pallas (1741–1811), saksalainen luonnontieteilijä ja maantieteilijä == Laivoja == * M/S Pallas, vuonna 1909 rakennettu höyryhinaaja ;Britannian kuninkaallinen laivasto * HMS Pallas (1757), 36-tykkinen viidennen luokan alus *Pallas-luokka (1793) ** HMS Pallas (1793), Pallas-luokan 32-tykkinen viidennen luokan alus * HMS Pallas (1780), 38-tykkinen viidennen luokan alus * HMS Pallas, nimetty HMS Shannoniksi ennen töiden aloittamista * HMS Pallas (1804), 32-tykkinen viidennen luokan alus * HMS Pallas (1816), 36-tykkinen viidennen luokan alus * HMS Pallas (1865), panssarikorvetti * HMS Pallas (1890), Pearl-luokan panssarikansiristeilijä ;Ranskan merivoimat *Pallas-luokka (1808), fregattiluokka **Pallas (1808), Pallas-luokan fregatti *FS Pallas (Q189), Minerve-luokan sukellusvene == Kreikkalainen mytologia == Pallas on myös seuraavien myyttisten hahmojen nimi: * Pallas, titaani * Pallas, gigantti * Pallas, Pandion II:n ja Pylian poika. * Pallas Athene, kreikkalaisten jumalatar == Muita merkityksiä == * pallas, ruijanpallas (Hippoglossus hippoglossus), kalalaji * Pallas, tunturialue Lapissa * Pallas, hotelli Pallastunturin juurella * Pallas, alue Salpausselän harjumuodostumalla Lahdessa * Bio Pallas, elokuvateatteri Karjaalla * 2 Pallas, asteroidi * Pallas-ryhmä, B-tyypin asteroidien ryhmä, johon myös 2 Pallas kuuluu * Pallas, entisen Matkaaja Ky:n matkailuvaunumerkki. * taideyhdistys Pallas, Tartossa 1900-luvun alkupuolella toiminut taideyhdistys * Pallas, taideyhdistys Pallaksen perustama, Virossa 1924–1940 toiminut taideoppilaitos ==Katso myös== Lisäksi Pallakseen liittyvät seuraavat asiat: * Pallas-Yllästunturin kansallispuisto, kansallispuisto Suomessa. * Pallada, suomeksi Pallas, usean Venäläisen aluksen nimi
Jad Hashmona

Jad Hashmona () on Jerusalemin ja Tel Avivin välissä sijaitseva suomalaisten perustama moshavi Israelissa. == Historia == Moshavin perusti vuonna 1971 ryhmä Raamattuun uskovia suomalaisia kahdeksan natsi-Saksalle marraskuussa vuonna 1942 luovutetun juutalaisen muistolle. Nimi "Jad Hashmona" tarkoittaakin suomeksi "kahdeksan muistoa". Perustajajäseniä olivat Seppo ja Aili Raulo, Anja Suomela, Hilkka Manninen, Ulla Peltonen (ent. Alimattila), Mirja Vento ja Hanna Riippa (ent. Lehtineva). == Toiminta == Jad Hashmonassa on israelilaisten messiaanisten juutalaisten yhteisö ja keskus, jossa on noin 260 asukasta. Alueella sijaitsee hotelli Yad Hashmona Country Hotel ja ravintola ja Raamatunkääntäjien koti. Vuonna 1998 valmistui vapaaehtoistöin rakennettu kuusihuoneistoinen vanhusten asuntola. === Raamatullinen puutarha === Sveitsiläisen Beit Shalom -yhdistyksen ja Israelin antiikkiviraston IAA yhteistyönä Yad Hashmonaan rakennettiin vuonna 2000 raamatullinen kylä. Puutarha antaa kävijöille vilkaisun juutalaisten kansan hengelliseen, fyysiseen ja maatalousmaailmaan Raamatun aikana. Se näyttää erilaisia raamatullisia kasveja ja puita sekä rekonstruoituja tiloja raamatun aikoina. Puutarhassa on muinainen viinipuristin, oliiviöljypuristin, mikve, hautaluola, maatalouden vartiotorni, Galilean tyyppinen synagoga ja beduiiniteltta. ==Kannatustoiminta Suomessa== Jad-Hashmonan ystävät r.y. tukee Suomesta käsin Jad Hashmonaa rukouksin ja auttaa kylän toimintaa taloudellisesti yhteisesti sovittujen hankkeiden toteuttamiseksi. ==Syrjintäoikeudenkäynti== Vuonna 2008 Britanniassa parisuhteensa virallistanut naispari halusi järjestää Jad Hashmonassa juhlan ystävilleen ja perheilleen ja sopi juhlasalin vuokrauksesta Jad Hashmonan kanssa. Kun omistajille selvisi, että kyseessä ei ole heteropariskunta, he peruuttivat naisten varauksen kutsuen homoseksuaalisuutta muun muassa ”inhottavuudeksi”. Pariskunta vei asian oikeuteen, ja alemmassa oikeusasteessa Jad Hashmona tuomittiin maksamaan pariskunnalle korvausta syrjinnästä ja seksuaalisesta häirinnästä syrjinnän julkisilla paikoilla kieltävän lain nojalla. Kesäkuussa 2014 Jad Hashmonan vetoomus tuomion kumoamiseksi ei mennyt läpi Jerusalemin piirioikeudessa, joka vahvisti alemman oikeusasteen tuomion sekä noin 60 000 sekelin vahingonkorvauksen pariskunnalle syrjinnästä ja seksuaalisesta häirinnästä. == Lähteet == ==Aiheesta muualla== * Viralliset Internet-sivut Luokka:Kristinusko Israelissa Luokka:Ulkosuomalaiset yhteisöt
Pippo

Pippo on ennen vuotta 1956 Orimattilaan kuulunut nykyinen Lahden kaupunginosaan kuuluva kylä Ämmälän ja Kujalan välillä. Siellä on Lahden moottoriurheilukeskus. ==Moottoriurheilukeskus== Moottoriurheilukeskusta käyttäviä yhdistyksiä ovat Salpausselän Moottorikerho ry, joka on keskittynyt moottoripyöräilyyn, ja Lahden Formula K-kerho, joka on keskittynyt mikroautoiluun. Moottoripyörälajeista Pipossa on harrastettu motocrossia ja speedwaytä, joka siirtyi Pippoon Kärpäsen koulun urheilukentältä vuosia sitten. Pippon moottorirata oli 2012 suljettuna, koska radan ylläpitäjiltä edellytettiin ympäristöluvan vuoksi melurajoja, joita ei silloin vielä kyetty täyttämään. Asiaa käsiteltiin Vaasan hallinto-oikeudessa. Pippon moottorirata on Lahden kaupungin maalla vuoden vuokrasopimuksin ja sen ympäristölupa tulee uusia 2016. ==Lähteet== Luokka:Suomen moottoriradat Luokka:Lahti Luokka:Päijät-Hämeen maakunnan kylät
Kartano (Lahti)

Kartano on Lahden 2. kaupunginosa, joka sijaitsee Vesijärven rannan ja keskustan eli Keski-Lahden kaupunginosan välissä. Kaupunginosa on saanut nimensä Fellmanin kartanosta, joka nykyään toimii Lahden historiallisena museona. Kartanon naapurikaupunginosia ovat pohjoisessa Niemi, kaakossa Keski- Lahti, lounaassa Sopenkorpi, lännessä Salpausselkä ja luoteessa Jalkaranta. Kartanon tilastollisen kaupunginosan väkiluku (2017) oli 5 648. Koska Lahti tilastoi väkilukujaan osin samannimisillä, mutta rajoiltaan osin poikkeavien alueiden mukaan, tulee tilastolliseen väkilukuun suhtautua suuntaa antavana arvona. Kaupunginosassa toimivia oppilaitoksisa ovat muun muassa Salpausselän koulu (yläkoulu), Lahden lyseon peruskoulu ja lukio, koulutuskeskus Salpaus (aiemmin esim. Lahden kauppaoppilaitos), Lahden ammattikorkeakoulu (LAMK, tekniikan ala, liiketalouden ja matkailun ala), aiemmin myös musiikin laitos). Palveluita ja virkistymistä tarjoavat Sibeliustalo ja sen viereinen Lahden matkustajasatama (Vesijärven satama) ja läheinen Teivaan satama, Pikku- Vesijärvi puistoineen ja kesäteattereineen, Kisapuisto, tennishalli, Lahden jäähalli (Isku Areena), Lahden uimahalli ja Lanupuisto. Myös nyttemmin muuhun käyttöön siirtynyt, suojeltu Lahden vanha linja-autoasema on kaupunginosassa, samoin Kariniemen jätevedenpuhdistamo. ==Lähteet== == Aiheesta muualla == *
Salpausselkä (Lahti)

Salpausselkä on Lahden kaupungin 32. kaupunginosa, joka sijaitsee Salpausselän harjulla keskustasta länteen. Salpausselän kaupunginosaa rajaavia naapurikaupunginosia ovat koillisessa ja idässä Kartano, etelässä Sopenkorpi ja Kärpänen, lounaassa ja lännessä Pirttiharju sekä pohjoisessa Jalkaranta. ==Teivaa== Teivaa alkaa Lahden sataman Vesijärven rautatieaseman entiseltä ratapenkereeltä ja jatkuu Lahden stadionille. Välissä oleva korkea mäki on Teivaanmäki. Sen juurella sijaitsee Lahti Energian voimalaitos. Teivaanmäellä Lahden rykmentti kävi vuonna 1918 vuonna kiivaita puolustustaisteluja. 1960-luvulla siellä toimi erittäin suosittu tanssipaikka, joka on nyt purettu. ==Salpausselkä== Salpausselässä sijaitsee Lahden urheilukeskus, jossa on järjestetään vuosittain Salpausselän Kisat. Hiihdon maailmanmestaruuskilpailut on järjestetty urheilukeskuksessa kuusi kertaa. Urheilukeskuksessa toimii myös Hiihtomuseo. ==Lähteet== ==Aiheesta muualla== *Etelä-Suomen Sanomat: Lahti Energia hakee varalaitoksilleen ympäristölupia Luokka:Lahden kaupunginosat
Metelinmäki

Metelinmäki voi tarkoittaa seuraavia maantieteellisiä kohteita: * Metelinmäki, Lahden Paavolassa * Metelinmäki, kylä Nurmeksessa * Metelinmäki, kylä Rautuvaarassa * Metelinmäki, Vieremän Salahmilla == Katso myös == * Meteli (täsmennyssivu)
Pyhätön

Pyhätön voi tarkoittaa seuraavia maantieteellisiä kohteita: * Pyhätön, alue Heinolassa * Pyhätön, alue Lahden Paavolassa * Pyhätönkylä, alue Kuusankosken Sipilänmäellä
Kittelä

Kittelä voi tarkoittaa seuraavia: == Paikkoja == * Kittelä, kaupunginosa Hyvinkäällä * Kittelä, asuntoalue Asemantaustan kaupunginosassa Lahdessa == Henkilöitä == * Mauri Kittelä (1898-1958), suomalainen näytelmäkirjailija ja suomentaja * Toivo Kittelä (1903-1974), suomalainen rehtori
Mike Dunham

Mike Dunham (s. 1. kesäkuuta 1972 Johnson City, New York, USA) on yhdysvaltalainen uransa päättänyt jääkiekkomaalivahti, jolla on pitkä ura takanaan NHL:ssä. Nykyään hän on New York Islandersin maalivahtivalmentaja. ==Ura== Dunham aloitti uransa Mainen yliopiston joukkueessa, jossa oli samaan aikaan myös toinen tunnettu maalivahti Garth Snow. Joukkue voitti yliopistosarjan (NCAA) mestaruuden Dunhamin viimeisenä kautena, 1992–93. Hänet valittiin kolmannella kierroksella (#53) vuoden 1990 NHL:n varaustilaisuudessa New Jersey Devilsiin, jossa hän pelasi kaksi ensimmäistä kauttaan. Vuosina 1998–2000 hän pelasi Nashville Predatorsissa, mutta myytiin New York Rangersiin kesken kauden. Atlantan kautta hän päätyi nykyiseen joukkueeseensa New York Islandersiin. Dunham ilmoitti lopettavansa uransa 10. syyskuuta 2007. Samalla Islanders ilmoitti palkanneensa Dunhamin uudeksi maalivahtivalmentajakseen. Dunham oli mukana vuoden 2002 talviolympialaisissa USA:n hopeaa voittaneessa joukkueessa. MM-kilpailuissa 2004 hän saavutti pronssimitalin. ==Palkinnot== * Hap Holmes Memorial Award (vähiten päästettyjä maaleja AHL:ssä): 1994–95 kausi (Corey Schwabin kanssa) * William M. Jennings Trophy (vähiten päästettyjä maaleja NHL:ssä): 1996–97 kausi (Martin Brodeurin kanssa) == Aiheesta muualla == * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:New Jersey Devilsin varaamat pelaajat Luokka:William M. Jennings Trophy -voittajat Luokka:Vuonna 1972 syntyneet Luokka:Elävät henkilöt
Duane Capizzi

Duane Capizzi on yhdysvaltalainen Daytime Emmy -palkittu animaatioiden tuottaja ja käsikirjoittaja. Hän on tunnettu muun muassa Batmanin tuottamisesta ja käsikirjoittamisesta, sekä muutamien Disney animaatioiden käsikirjoittamisesta. == Valikoitu filmografia == === Elokuvat === * Jafarin paluu (1994) * The Batman vs. Dracula (2005) * Superman: Brainiac Attacks (2006) * Superman: Doomsday (2007) === Televisiosarjat === * ALF: The Animated Series (1987–1989) * C.O.P.S. (1988) * Haamujengi (1988) * Turtles – mutanttikilpikonnat (1989) * Pilipalipilotit (1990–1994) * Varjoankka (1991–1992) * Bonkers (1993) * Aladdin (1994–1995) * The Savage Dragon (1996) * Tosi viilee haamujengi (1997) * MiB – Men in Black (1997) * Jätti-robotti ja punapää (1999–2001) * Jackie Chan seikkailee (2000–2005) * Batman (2004–2007) * Transformers: Prime (2010–2013) ==Lähteet== ==Aiheesta muualla== * * Haastattelu Batman-sarjan tiimoilta Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:DC-animaatioiden tekijät Luokka:Daytime Emmy -palkinnon saajat Luokka:Amerikanitalialaiset Luokka:Syntymävuosi puuttuu Luokka:Elävät henkilöt